《寄洛下王彝训先辈二首》
唐代·齐己

贾岛存正始，王维留格言。千篇千古在，一咏一惊魂。

离别无他寄，相思共此门。阳春堪永恨，郢路转尘昏。

北极新英主，高科旧少年。风流传贵达，谈笑取荣迁。

洛水秋空底，嵩峰晓翠巅。寻常谁并马，桥上戏成篇。

作者简介：齐己（863年—937年）出家前俗名胡德生，晚年自号衡岳沙门，湖南长沙宁乡县祖塔乡人，唐朝晚期著名诗僧。